**Toimintakulttuurin tilannekuva**

Alustava selvitys avoimuuden tasosta suomalaisissa yliopistoissa ja ammattikorkeakouluissa verkossa saatavilla olevan tiedon pohjalta

Avoin tiede ja tutkimus -hanke

Yhteydenotot: Opetus ja -kulttuuriministeriö



Lisensoitu Creative Commons Nimeä 4.0 Kansainvälinen -käyttöluvalla

Tekijä: Joonas Nikkanen, joonas.nikkanen@csc.fi

# Tiivistelmä

Oheinen Avoin tiede ja tutkimus -hankkeessa (ATT) toteutettu toimintakulttuurin tilannekuvan selvitys pyrkii alustavasti kartoittamaan suomalaisten yliopistojen ja ammattikorkeakoulujen avoimuuden tasoa niiden toimintakulttuurissa.

Kartoituksen alustavassa vaiheessa aineistona toimivat ainoastaan kunkin organisaation ulkoiset verkkosivut ja niissä julkisesti saatavilla olevat strategiat, politiikkojen ja periaatteiden asiakirjat sekä tutkijoille tarkoitettu ohjeistus. Näiden dokumenttien perusteella organisaatioiden avoimuuden tasoa on pisteytetty eri kategorioissa. Pisteytyksen taustalla on ATT-hankkeessa nimetyt tutkimusorganisaatioiden vastuut avoimuuden edistämiseksi.

Pisteytyksen perusteella on myös alustavasti hahmoteltu viittä erilaista avoimen toimintakulttuurin kypsyystasoa. Selvityksen aineistoa apuna käyttäen kukin organisaatio on asetettu kohdalleen tälle kypsyystasoportaikolla.

Selvityksessä kerätty aineisto on saatavilla tämän dokumentin yhteydessä lähetetyissä liitteissä (liitteet 1 ja 2). Liite 1 sisältää taulukkomuotoisen aineiston lähdeviitteineen ja liite 2 selvittää tarkemmin kunkin kategorian pisteytystä sekä aineistonkeruuhun liittyviä metodeja ja menetelmiä.

# Sisältö

[Tiivistelmä 2](#_Toc410392929)

[Sisältö 3](#_Toc410392930)

[Johdanto 4](#_Toc410392931)

[Avoimuuden toimintakulttuurin toteutuminen 6](#_Toc410392932)

[Strategiat 6](#_Toc410392933)

[Politiikat ja periaatteet 7](#_Toc410392934)

[Tutkijoiden ohjaus 9](#_Toc410392935)

[Alustavat kypsyystasot 10](#_Toc410392936)

[Liitteet 11](#_Toc410392937)

[Liite 1 – Toimintakulttuurin tilannekuvan aineisto 11](#_Toc410392938)

[Liite 2 – Toimintakulttuurin tilannekuvan aineisto - selitteet 11](#_Toc410392939)

# **Johdanto**

Tämä toimintakulttuurin tilannekuvan alustava selvitys on osa opetus- ja kulttuuriministeriön asettamaa Avoin tiede ja tutkimus -hanketta (ATT), jonka tavoitteena on tutkimusetiikan ja juridisen toimintaympäristön asettamissa rajoissa tutkimustulosten, tutkimusdatan ja tutkimuksessa käytettyjen menetelmien julkaiseminen siten, että ne ovat kaikkien halukkaiden tarkasteltavissa sekä käytettävissä. Edistettäviä käytäntöjä avoimen tieteen ja tutkimuksen saralla ovat muun muassa tutkimusjulkaisujen avoimen saatavuuden edistäminen, tutkimusaineistojen avoin julkaiseminen, avoimen lähdekoodin ja avoimien standardien hyödyntäminen sekä tutkimusprosessin julkinen dokumentointi.

Tutkimuksen avoimuuden ja toistettavuuden vahvistamiseksi on Avoimen tieteen ja tutkimuksen tiekartassa 2014–2017[[1]](#footnote-1) asetettu joukko toimenpiteitä, joilla varmistetaan että yhteisesti rahoitetut tutkimusympäristöt, tutkimuksen tukipalvelut ja tulokset ovat sovittujen avoimuuden periaatteiden ja sopimusten ohjaamina tutkimusyhteisön laajasti ja tasapuolisesti hyödynnettävissä.

Näiden toimenpiteiden toteuttamisen keskiössä ovat muiden toimijoiden ohella tutkimusorganisaatiot, jotka omalta osaltaan luovat tutkimusympäristön eri alojen tutkijoille. Keskeisinä avoimuutta edistävinä toimina tutkimusorganisaatioissa voidaan pitää muun muassa seuraavia Avoimen tieteen ja tutkimuksen tiekartassa mainittuja vastuita tutkimusorganisaatioille:

* Avoimuuden sisällyttäminen organisaatioiden strategiaan
* Osallistavan ilmapiirin luominen
* Selkeiden poliitikkojen laatiminen tutkimuksen tulosten julkaisemiseen, lisensointiin sekä tekijyydestä ja omistajuudesta sopimiseen
* Selkeä kuvaus tutkijan oikeuksista ja velvollisuuksista avoimuuteen
* Osaamisen kasvattaminen ja ylläpitäminen
* Yhteisten palveluinfrastruktuurien hyödyntämisen edistämien
* Laatujärjestelmien tarjoaminen ja hyödyntäminen paikallisesti
* Yhteentoimivuuden edistäminen
* Tutkimuksen toistettavuuden edellytysten parantaminen
* Avoimuutta, saatavuutta, näkyvyyttä ja hyödynnettävyyttä edistävien ja niiden mittaamista tukevien palveluiden käyttöönotto

Toimintakulttuurin tulisi täten manifestoitua organisaation laatimissa strategioissa, arvoissa ja laatujärjestelmissä. Tällöin on tärkeää että organisaatio kommunikoi selkeästi esimerkiksi ohjeistuksessaan tutkijoille tai viestii tutkimustuloksistaan ja -aineistoistaan julkisesti verkossa. Avoimuus edellyttää organisaatiolta myös laajaa yhteisten ja yleisten standardien noudattamista sekä niihin kannustamista. Toisaalta erillisratkaisuja laadittaessa pyritään myös huomioimaan suurempi konteksti sekä loppukäyttäjän tarpeet.

Selvittääkseen tutkimusorganisaatioiden tämänhetkistä tilaa avoimuuden saralla laadittiin ATT-hankkeessa oheinen avoimuuden toimintakulttuurin alustava kartoitus. Tämän selvityksen tarkoitus on selvittää sitä, miltä suomalaisten yliopistojen ja ammattikorkeakoulujen toimintakulttuuri vaikuttaa julkisen verkossa saatavilla olevan tiedon pohjalta. Avoimuuden toimintakulttuuria tarkastellaan organisaatioiden laatimien ja julkisesti saatavilla olevien strategioiden, periaatteiden ja politiikkojen suhteen sekä organisaation tutkijoilleen laatimien ohjeistusten kautta.

**Selvityksen tiedot on kerätty ainoastaan organisaatioiden julkisilta verkkosivuilta, eikä intranet-sivustoilta tai muilta kirjautumisen vaativilta sivustoilta löytyvää tietoa ole voitu ottaa lainkaan huomioon.**

Selvityksessä käydään ensin läpi avoimuuden tilanne organisaatioiden strategioissa, politiikoissa ja periaatteissa sekä tutkijoiden ohjeissa. Kustakin kategoriasta organisaatio on saanut julkisesti saatavilla olevan tiedon pohjalta pisteitä yhdestä kolmeen. Tarkemmat selvitykset pisteytysten perusteista löytyy tämän selvityksen liitteistä 1 ja 2. Pisteytys on esitetty kunkin kategorian taulukossa seuraavasti:

3 pistettä

2 pistettä

1 piste

0 pistettä

Ei merkintää

Pisteytyksen perusteella on pyritty paitsi selvittämään avoimuuden tilaa organisaatioissa, myös tunnistamaan niitä kohtia joissa organisaatiot ovat joko onnistuneet tai pärjänneet heikommin. Kussakin kategoriassa on myös avattu käsiteltävän asian toteutumisen tärkeyttä avoimen toimintakulttuurin edistämisessä.

Selvityksessä on lisäksi hahmoteltu avoimen toimintakulttuurin alustavia kypsyystasoja. Yliopistot ja ammattikorkeakoulut on asetettu tälle kypsyystasojen portaikolle selvityksessä käytetyn aineiston pohjalta.

# **Avoimuuden toimintakulttuurin toteutuminen**

## **Strategiat**

Organisaation asettaman strategian kautta kyetään asettamaan koko organisaation laajuinen tavoitetila. Avoimen toimintakulttuurin kohdalla tämä on erityisen tärkeää, sillä juuri strategian kautta organisaatio kykenee viestittämään paitsi omalle väelleen, myös ulkoisille toimijoille tähtäävänsä avoimempaan toimintaan. Tavoitetilan julkinen asettaminen on täten vähintään yhtä tärkeää kuin konkreettiset toimenpiteet, sillä avoimuus tulee tuoda mukaan koko organisaation toimintaan.

**Strategiat**

1. **Avoimuus organisaation toiminnassa**
2. **Avoimuus tutkimusprosessissa**
3. **Paikallinen, kansallinen ja kansainvälinen yhteistyö**
4. **Tutkimuksen palveluiden ja infrastruktuurien yhteentoimivuus**
5. **Tutkimuksen tulokset ja niihin liittyvä avoimuus**
6. **Avoimuuden osaamisen vahvistaminen**

**Kohtien pisteytys tarkemmin liitteessä 2**

Selvityksessä tietolähteenä olivat kunkin organisaation uusin, julkisilta verkkosivuilta löytyvä strategia.

Suomalaisten korkeakoulujen asettamissa strategioissa on varsin yleistä että avoimuus määritellään eräänä korkeakoulun arvoista. Joissain tapauksissa avoimuudella tarkoitetaan kuitenkin sitä, että organisaatiossa suhtaudutaan avoimesti esimerkiksi eriäviin tutkimustuloksiin. Avoimesta organisaation toiminnasta tai toimintakulttuurista ei tällöin puhuttu. Varsinaisesti avointa toimintakulttuuri ei mainita kuin muutamissa tapauksissa, eikä sitä ole yhdessäkään asetettu erityiseksi kehitystavoitteeksi.

Monipuolinen yhteistyö korostuu useissa strategioissa sekä yliopistoissa että ammattikorkeakouluissa. Usein yhteistyön kehittäminen edelleen on asetettu myös yhdeksi organisaation periaatteista, joten tältä osin avoimuuden kehittämiselle on hyvät lähtökohdat. Mahdollisimman kitkaton yhteistyö on tärkeää, sillä erilaisten toimijoiden laaja osallistuminen ja kanssakäynti ovat yhteisten standardien ja järjestelmien kehittämisessä oleellisia.

Harvinaista on se, että strategioissa otetaan kantaa organisaation tutkimusprosesseihin tai -tuloksiin ja niiden avoimuuteen. Myöskään avoimuuden osaamisen vahvistamisesta organisaatioissa ei ole juurikaan mainintoja.

Pääsääntöisesti strategiat ovat helposti saatavilla kunkin organisaation verkkosivuilta, mutta muutamissa tapauksissa varsinaista ladattavaa dokumenttia ei ollut saatavilla. Näissä tapauksissa strategia on usein varsin lyhyt, esitellen vain organisaation visioita tai tavoitteita. Strategiat löytyvät kuitenkin jossain muodossa jokaiselta korkeakoululta niiden julkisilta verkkosivuilta.

## Politiikat ja periaatteet

Strategian ohella yksi tärkeimmistä keinoista avoimuuden edistämisessä organisaation tasolla on laatia avoimuuteen kannustavia ja tähtääviä politiikkoja ja periaatteita. Näihin lukeutuvat esimerkiksi koko organisaation kattavan julkaisupolitiikan laatiminen, organisaation tarjoamien palveluiden selkeiden käyttöoikeuksien laatiminen sekä organisaation laatujärjestelmiin liittyvä avoimuus. Selkeät politiikat ja periaatteet osaltaan manifestoivat avoimuuden osaksi organisaation toimintaa ja näin edesauttavat avoimen toimintakulttuurin kehittymistä.

**Politiikat ja periaatteet**

1. **Tieteellisen julkaisutoiminnan avoimuuden periaatteet**
2. **Tieteellisen julkaisutoiminnan rinnakkaistallentaminen**
3. **Tutkimuksen menetelmiin liittyvät avoimuuden periaatteet**
4. **Tutkimusaineistojen sekä -datan saatavuuteen, käyttöön ja lisensointiin liittyvät avoimuuden periaatteet**
5. **Palveluiden ja resurssien käyttöoikeudet ja avoimuuden periaatteet**
6. **Kokonaisarkkitehtuurin ohjaavat avoimuuden periaatteet**
7. **Organisaatioiden välisen yhteistyön avoimuuden periaatteet**
8. **Sopimuksiin liittyvät avoimuuden periaatteet**
9. **Laatujärjestelmien ohjeet**

**Kohtien pisteytys tarkemmin liitteessä 2**

Selvityksessä käytettiin kunkin organisaation ulkoisilta verkkosivuilta löytyviä dokumentteja ja sivuja, joilla oli selvitetty organisaation tasolla laadittu politiikkoja tai periaatteita. Nämä saattoivat olla joko selkeitä ilmauksia esimerkiksi julkaisupolitiikkojen suhteen tai laajempia, koko organisaation laatujärjestelmää koskevia asiakirjoja.

Politiikkojen ja periaatteiden kohdalla parhaiten ovat edustettuina erilaiset organisaation julkaisupolitiikkaan liittyvät julkiset lausumat. Erityisesti yliopistoissa on joissain tapauksissa erittäin selkeästi ilmaistu, millaista julkaisupolitiikkaa organisaatio suosittaa tai edellyttää tutkijoiltaan. Huomattavan monessa organisaatiossa ei kuitenkaan ole julkisesti saatavilla minkäänlaista julkaisupolitiikkaa, vaikka organisaatiot kuitenkin noudattavat esimerkiksi rinnakkaistallentamisen käytäntöjä tutkimustöidensä julkaisussa. Erikoisesti yhdessäkään organisaatiossa ei ole tutkimuksen menetelmien avoimuuteen asetettu mitään julkisia politiikkoja tai periaatteita.

Julkaisupolitiikan lisäksi korkeakoulut esittelevät ansiokkaasti laatujärjestelmiään ja niiden tavoitteita sekä periaatteita. Muutamassa näistä avoimuus on myös nimetty erääksi laatutyön periaatteista. Ainoastaan muutamasta korkeakoulusta puuttuu julkisesti saatavilla oleva laatukäsikirja tai vastaava dokumentti. Laatujärjestelmiä kuvaavat dokumentit ovat kuitenkin näitä harvaa poikkeusta lukuun ottamatta helposti saatavilla ja löydettävissä verkkosivuilta.

Heikosti organisaation julkisilla verkkosivuilla ovat saatavilla erityisesti erilaiset korkeakoulujen palveluihin ja resursseihin sekä sopimuksiin liittyvät politiikat ja periaatteet. Myöskään organisaation kokonaisarkkitehtuuriperiaatteita ei ole juurikaan julkisesti saatavilla.



## **Tutkijoiden ohjaus**

Tutkijoiden ohjauksella on mahdollista saattaa avoimuuden tuoma hyödyt kaikkein laajimmin organisaation käyttöön. Ohjeistus on avainasemassa tiedon ja motivaation syntymisessä koko organisaation tutkimusyhteisöön ja tätä kautta suuresti mukana myös avoimuuden laajemmassa edistämisessä. Tutkimushenkilöstön ohjaus takaa myös sen, että eri toimijat noudattavat yhdenmukaisia periaatteita aineistoja luotaessa, luovutettaessa ja käytettäessä.

**Tutkijoiden ohjeet**

1. **Palvelut tutkimusjulkaisujen ja -aineistojen dokumentointiin**
2. **Tutkimustiedon elinkaaren hallinta**
3. **Tutkimuksen tulosten jatkokäyttö ja löydettävyys**
4. **Yhteisten palveluiden käyttö**

**Kohtien pisteytys tarkemmin liitteessä 2**

Selvityksessä käytettiin kunkin organisaation ulkoisilta verkkosivuilta löytyviä tutkijoille tarkoitettuja ohjeita ja oppaita. Näihin lukeutuivat muun muassa kirjaston tarjoamat julkaisutoimintaan liittyvät ohjeet, tutkimuksen tulosten ja aineistojen tallennukseen liittyvä ohjeistus sekä yhteisten palveluiden periaatteet.

Korkeakoulujen puolesta tutkijoiden ohjeistus avoimuuden hyödyntämiseen on varsin kahtiajakoinen. Joissain organisaatioissa, pääosin yliopistoissa, on selkeästi laadittu ohjeistus avoimeen tutkimustoimintaan ja ohjeistuksen ohella myös avoimuuden hyötyjä tutkijalle on esitelty. Usein ne on toteutettu erillisellä sivustolla, joilta löytyy tietoa sekä oman tutkimusaineiston tallennukseen, että yleisemmin open access -julkaisuista sekä vastaavista avoimen tieteen käsitteistä ja palveluista.

Vaikka tutkimusjulkaisujen rinnakkaistallentamiseen suositellaan julkisesti useissa organisaatioissa, ei rinnakkaistallentamisen hyötyjä juurikaan avata tutkijoiden kannalta. Useassa tapauksessa ohjeistus on lisäksi saatavilla ainoastaan linkitettynä organisaation omalle intranet-sivustolle.

Heikoiten organisaatiot opastavat ja suosittivat yhteisten palveluiden käyttöä. Esimerkiksi kansainvälisten ja osin myös kansallistenkin tutkimuksen tallennuspalveluiden opastuksessa on selviä puutteita, eikä niiden käyttöön anneta organisaation puolesta juurikaan julkisia suosituksia. Myös tutkimustiedon elinkaaren hallintaan on vähäisissä määrin ohjeita, eikä esimerkiksi datanhallintasuunnitelman laatimiseen tarjota ohjeita kuin ainoastaan muutamassa organisaatiossa.

# **Alustavat kypsyystasot**

Suomalaiset korkeakoulut on selvityksen perusteella järjestetty alustaville avoimen toimintakulttuurin kypsyystasoille. Sijoittuminen näille viidelle kypsyystasolle kuvastaa tällä hetkellä ainoastaan sitä, miltä kunkin organisaation avoimuus ja avoin toimintakulttuuri näyttäytyy niiden omien ulkoisten verkkosivujen perusteella.

 TASO 3

 TASO 1

 TASO 2

 TASO 4

 TASO 5

HY

AALTO

JY

TTY

TAY

ISY

TY

CENTRIA

LAUREA

OAMK

SEAMK

HANKEN

ÅA

LAMK

TURUN AMK

MUUT YLIOPISTOT JA AMMATTIKORKEAKOULUT

Taso 1

Avoimeen toimintakulttuuriin kannustetaan julkisesti koko organisaation tasolla ja avoimuus on määritelty strategiassa ja politiikoissa erääksi keskeisistä arvoista. Toiminta on julkisesti avointa ja sitä kehitetään noudattaen avoimia periaatteita yhdessä muiden toimijoiden kanssa.

Taso 2

Avoimeen toimintakulttuuriin pyritään aktiivisesti ja avoin toiminta sekä sen periaatteet on asetettu julkisesti erääksi organisaation päämääristä. Toiminta on pääpiirteissään avointa.

Taso 3

Avoimeen toimintakulttuuriin on edetty, mutta se ei vielä täysin toteudu vaillinaisten politiikkojen tai periaatteiden takia. Avoimuus ei ilmene strategiassa keskeisenä ja ohjaavana arvona. Toiminta on monelta osalta avointa.

Taso 4

Avoimeen toimintakulttuuriin on otettu ensi askelia, mutta siihen ei julkisesti kannusteta. Avoimuus ei ilmene strategiassa keskeisenä arvona. Toiminta on pieneltä osin avointa.

Taso 5

Avoimeen toimintakulttuurin ei ole vielä julkisesti otettu askeltakaan ja organisaatiolta puuttuu siihen ohjaavat politiikat ja periaatteet. Avoimuus ei ilmene strategiassa. Toiminta ei kannusta avoimuuteen.

# **Liitteet**

## Liite 1 – Toimintakulttuurin tilannekuvan aineisto

Toimitettu erillisenä liitetiedostona tämän dokumentin yhteydessä.

## Liite 2 – Toimintakulttuurin tilannekuvan aineisto - selitteet

Ohessa on avattu ATT-hankkeessa laadittavan alustavan tilannekartoituksen aineistoa ja sen laadinnassa käytettyjä metodeja. Tilannekartoituksessa selvitetään julkisesti saatavilla olevan tiedon pohjalta sitä, kuinka avoimuus näkyy suomalaisissa yliopistoissa ja ammattikorkeakouluissa laadituissa strategioissa, politiikoissa ja periaatteissa. Lisäksi kartoitetaan organisaation julkisesti tarjoamia ohjeistuksia tutkimusjulkaisujen ja -aineistojen avoimeen tallentamiseen.

**Selvityksen tiedot on kerätty ainoastaan organisaatioiden julkisilta verkkosivuilta, eikä intranet-sivustoilta tai muilta kirjautumisen vaativilta sivustoilta löytyvää tietoa ole voitu ottaa lainkaan huomioon.**

1. **Strategiat**

Kunkin organisaation strategiat on kerätty joulukuussa 2014 ja tiedonhaussa käytettiin organisaation ulkoisia verkkosivuja kokonaisuudessaan. Mahdollisesti sisäisiltä intranet-sivuilta löytyviä strategioita ei ole voitu ottaa arvioinnissa huomioon.

Mikäli varsinaista ladattavaa strategiaa ei ollut saatavilla, käytettiin aineistona verkkosivun muotoon muokattuja strategioita tai vastaavia dokumentteja (esim. arvot, visiot tms.), joista sitten muodostettiin tiedot kokoamalla paikallinen kopio kirjoittajan haltuun. Tällaisia tapauksia oli sekä yliopistoissa että ammattikorkeakouluissa.

Kustakin kohdasta organisaatio saa 0-3 pistettä riippuen siitä, kuinka kattavasti strategioissa esiintyy käsiteltävä asia. 0 pistettä merkitsee sitä että organisaation strategiassa ei ole kyseisestä kohdasta mainintaa. Pisteytys noudattaa kussakin kohdassa seuraavaa listausta:

1. **Avoimuus organisaation toiminnassa**
	1. Avoimuus on mainittu esimerkiksi organisaation arvona tai periaatteena
	2. Avoimuus on nimetty yhdeksi toimintakulttuurin osaksi ja sen merkitystä

on tuossa yhteydessä avattu

* 1. Avoimuus on yksi strategian kantavista teemoista ja selvästi toiminnan keskiössä
1. **Avoimuus tutkimusprosessissa**
	1. Avoimuus on mainittu osana organisaation tutkimusprosesseja
	2. Avoimuus on nimetty yhdeksi organisaation tutkimusprosessin osaksi ja sen merkitystä on tuossa yhteydessä avattu
	3. Avoimuus on yksi organisaation tutkimusprosessin keskeisiä osa-alueita
2. **Paikallinen, kansallinen ja kansainvälinen yhteistyö**
	1. Yhteistyö eri toimijoiden kanssa on mainittu strategiassa
	2. Yhteistyö monipuolisesti eri toimijoiden kanssa käy ilmi strategiasta

ja yhteistyölle on asetettu kehityskohteita

* 1. Yhteistyö kaikilla kolmella osa-alueella huomattavan monipuolista

ja yhteistyö on asetettu keskeiseksi osaksi organisaation strategiaa

1. **Tutkimuksen palveluiden ja infrastruktuurien yhteentoimivuus**
	1. Tutkimuksen palveluiden ja infrastruktuurien yhteiskäytöstä muiden organisaatioiden kanssa sekä tämän toiminnan edistämisestä on mainittu strategiassa
	2. Tutkimuksen palveluiden ja infrastruktuurien yleisen yhteentoimivuuden kehittäminen on mainittu strategiassa
	3. Tutkimuksen palveluiden ja infrastruktuurien yleisen yhteentoimivuuden kehittäminen sekä sen kautta saavutetut hyödyt on huomioitu strategiassa

ja niihin luvataan panostaa

1. **Tutkimuksen tulokset ja niihin liittyvä avoimuus**
	1. Tutkimusten tulosten jakaminen ja avoimuus on mainittu strategiassa
	2. Tutkimusten tulosten avoimuutta ja jatkokäyttöä kannustetaan ja kehitetään
	3. Tutkimusten tulosten avoimuus on nimetty erääksi keskeiseksi tutkimustoiminnan osaksi ja sen luomat mahdollisuudet tunnistetaan laajasti
2. **Avoimuuden osaamisen vahvistaminen**
	1. Avoimuuden osaaminen tai sen mahdollistavia työkaluja tai palveluita

on mainittu strategiassa

* 1. Avoimuuden osaaminen ja sen mahdollistavat työkalut sekä palvelut

on asetettu kehityskohteiksi strategiassa

* 1. Avoimuuden osaaminen ja sen mahdollistavat työkalut sekä palvelut on asetettu kehityskohteiksi strategiassa ja näiden tuomat hyödyt on tunnistettu ja nimetty
1. **Politiikat ja periaatteet**

Politiikkojen ja periaatteiden osalta kunkin organisaation kohdalla toimittiin niin, että tiedonhaussa käytettiin organisaation ulkoisia verkkosivuja kokonaisuudessaan. Organisaatioiden intranet-sivujen mahdollisia tietoja ei voitu ottaa huomioon.

Tietoa haettiin ulkoisilta verkkosivuilta sekä manuaalisesti etsimällä että hakukoneella kunkin kohdan avainsanoilla ja mikäli tieto oli saatavilla, se otettiin selvitykseen mukaan. Kyseisestä verkkosivusta tai asiakirjasta otettiin tällöin paikallinen kopio kirjoittajan haltuun. Tiedot haettiin tammikuun 2015 aikana.

Kustakin kohdasta organisaatio saa 0-3 pistettä riippuen siitä, kuinka kattavasti verkkosivuilla esiintyy käsiteltävä asia. 0 pistettä merkitsee sitä että organisaation ulkoisilla verkkosivuilla ei ole kyseisestä kohdasta mainintaa.

Erityishuomiona kohdassa 2.b. täysiin pisteisiin ammattikorkeakoulujen kohdalla vaadittiin sitä, että ammattikorkeakoulu ilmoittaa ulkoisilla verkkosivuillaan noudattavansa Arene ry:n Open Access -julkilausumaa. Mikäli mitään mainintaa kyseisestä julkilausumasta tai muusta rinnakkaistallentamisen suosittelemisesta ei ollut, annetiin organisaatiolle kuitenkin 1 piste.

Muutoin pisteytys noudattaa kussakin kohdassa seuraavaa listausta:

1. **Tieteellisen julkaisutoiminnan avoimuuden periaatteet**
	1. Organisaatio suosittelee käytettävän avoimia julkaisukanavia tutkimusjulkaisuilleen
	2. Organisaatio kehottaa käytettävän avoimia julkaisukanavia tutkimusjulkaisuilleen
	3. Organisaatio edellyttää käytettävän avoimia julkaisukanavia tutkimusjulkaisuilleen
2. **Tieteellisen julkaisutoiminnan rinnakkaistallentaminen**
	1. Organisaatio suosittelee rinnakkaistallentamaan tutkimusjulkaisut omaan julkaisuarkistoon tai muihin avoimiin julkaisukanaviin
	2. Organisaatio kehottaa rinnakkaistallentamaan tutkimusjulkaisut omaan julkaisuarkistoon tai muihin avoimiin julkaisukanaviin
	3. Organisaatio edellyttää rinnakkaistallentamaan tutkimusjulkaisut omaan julkaisuarkistoon tai muihin avoimiin julkaisukanaviin
3. **Tutkimuksen menetelmiin liittyvät avoimuuden periaatteet**
	1. Organisaatio suosittelee avoimuutta tutkimuksen menetelmien julkaisussa ja kehitystyössä
	2. Organisaatio kehottaa avoimuuteen tutkimuksen menetelmien julkaisussa ja kehitystyössä
	3. Organisaatio edellyttää avoimuutta tutkimuksen menetelmien julkaisussa ja kehitystyössä
4. **Tutkimusaineistojen sekä -datan saatavuuteen, käyttöön ja lisensointiin liittyvät avoimuuden periaatteet**
	1. Organisaatio suosittaa tutkimusaineistojen avointa käyttöä, lisensointia tai tallennuspaikkoja
	2. Organisaatio kehottaa tutkimusaineistojen avoimeen lisensointiin kansallisten suositusten mukaisesti sekä sovittujen tallennuspaikkojen käyttöön
	3. Organisaatio edellyttää tutkimusaineistojen avointa lisensointia kansallisten suositusten mukaisesti sekä sovittujen tallennuspaikkojen käyttöä
5. **Palveluiden ja resurssien käyttöoikeudet ja avoimuuden periaatteet**
	1. Organisaatio suosittaa avoimuuden periaatteiden noudattamista hallussaan olevien resurssien käyttöoikeus- ja palveluperiaatteissa
	2. Organisaatio suosittaa avoimuuden periaatteiden noudattamista hallussaan olevien resurssien käyttöoikeus- ja palveluperiaatteissaan. Kuvaukset löytyvät organisaatioiden sivuilta.
	3. Organisaatio edellyttää avoimuuden periaatteiden noudattamista hallussaan olevien resurssien käyttöoikeus- ja palveluperiaatteissaan. Kuvaukset löytyvät organisaatioiden sivuilta.
6. **Kokonaisarkkitehtuurin ohjaavat avoimuuden periaatteet**
	1. Organisaation kokonaisarkkitehtuuriperiaatteissa on huomioitu avoimuuden tavoitteet
	2. Organisaation kokonaisarkkitehtuuriperiaatteissa suositellaan avoimuuden periaatteiden noudattamista
	3. Organisaation kokonaisarkkitehtuuriperiaatteissa edellytetään avoimuuden periaatteiden noudattamista
7. **Organisaatioiden välisen yhteistyön avoimuuden periaatteet**
	1. Organisaatio jakaa avointa tietoa
	2. Organisaatio kuvaa avoimesti toimintaansa
	3. Organisaatio panostaa selkeäkielisyyteen ja vuorovaikutteisuuteen
8. **Sopimuksiin liittyvät avoimuuden periaatteet**
	1. Organisaatio suosittaa avoimuuden periaatteiden huomioimista sopimuksissa juridisten edellytysten salliessa
	2. Organisaatio kehottaa avoimuuden periaatteiden huomioimista sopimuksissa juridisten edellytysten salliessa
	3. Organisaatio edellyttää avoimuuden periaatteiden huomioimista sopimuksissa juridisten edellytysten salliessa
9. **Laatujärjestelmien ohjeet**
	1. Organisaatio on laatinut laatukäsikirjan tai laatutyötä esittelevän dokumentin ja se on saatavilla ulkoisilta verkkosivuilta
	2. Organisaation laatukäsikirjassa suositellaan avoimuutta tai todetaan avoimuus erääksi laatutyön periaatteista
	3. Organisaation laatukäsikirjasta suositellaan avoimuutta laaja-alaisesti ja avoimuus todetaan erääksi keskeisistä laatutyön periaatteista
10. **Tutkijoiden ohjeet**

Tutkijoiden ohjeiden osalta kunkin organisaation kohdalla toimittiin niin, että tiedonhaussa käytettiin organisaation ulkoisia verkkosivuja kokonaisuudessaan. Organisaatioiden intranet-sivujen mahdollisia tietoja ei voitu ottaa huomioon.

Tietoa haettiin ulkoisilta verkkosivuilta sekä manuaalisesti selailemalla että kunkin kohdan avainsanoilla ja mikäli tieto oli saatavilla, se otettiin selvitykseen mukaan. Kyseisestä verkkosivusta tai asiakirjasta otettiin tällöin paikallinen kopio kirjoittajan haltuun. Tiedot haettiin tammikuun 2015 aikana.

Mikäli organisaation verkkosivuilta ohjattiin ulkopuoliseen ohjeistukseen, täytyi organisaation verkkosivuilta löytyä maininta siitä, että organisaatio toimii tuon ohjeistuksen mukaisesti tai suosittaa niiden käyttöä. Pelkkä ulkopuolisiin ohjeistuksiin linkittäminen ei siis riittänyt pisteiden saantiin.

Kustakin kohdasta organisaatio saa 0-3 pistettä riippuen siitä, kuinka kattavasti erilaisia ohjeistuksia se tarjoaa. Kustakin kohdasta annetaan 1 piste, mikäli asiaa on selvitetty. 0 pistettä merkitsee sitä, että organisaation ulkoisilla verkkosivuilla ei ole yhdestäkään kohdasta ohjeistusta. Pisteytys noudattaa kussakin kohdassa seuraavaa listausta:

1. **Palvelut tutkimusjulkaisujen ja -aineistojen dokumentointiin**
	* Organisaatio tarjoaa ohjeita tutkimusjulkaisujen tallentamiseen sen omaan julkaisuarkistoon sekä tietoa rinnakkaistallentamisesta
	* Organisaatio tarjoaa ohjeita tutkimuksen aineistojen tallentamisesta ja metatiedoista sekä tietoa open access -julkaisuista.
	* Organisaatio tarjoaa suosituksia sopivista tutkimusaineistojen ja metatietojen tallennuspaikoista sekä selvittää mitä asioita niitä tallennettaessa tulee ottaa huomioon. Aiheita on käsitelty laajasti ja selvitetty niiden hyödyllisyyttä tutkijan kannalta.
2. **Tutkimustiedon elinkaaren hallinta**
	* Organisaatio tarjoaa ohjeita tiedonhallintasuunnitelman laadintaan ja sen merkitystä ja hyötyjä tutkimuksen teossa selvitetään
	* Organisaatio tarjoaa ohjeita tutkimusaineistojen kuvailuun ja dokumentointiin
	* Organisaatio tarjoaa ohjeita tutkimusaineistojen pitkäaikaissäilytykseen sekä datanhallintasuunnitelman laatimiseen. Aiheita on käsitelty laajasti ja selvitetty niiden hyödyllisyyttä tutkijan kannalta.
3. **Tutkimuksen tulosten jatkokäyttö ja löydettävyys**
	* Organisaatio tarjoaa ohjeita tutkimuksen ja tutkimusaineistojen ulkoiseen linkittämiseen ja tunnisteisiin (DOI, URN, ORCID) sekä perusteluja näiden käyttöön
	* Organisaatio tarjoaa ohjeita tutkimusjulkaisujen ja -aineistojen lisensointiin (CC, ODC) sekä perusteluja näiden käyttöön
	* Organisaatio tarjoaa ohjeita siihen, mitä tarkoittavat julkaisufoorumit ja viittaustietokannat ja kuinka esimerkiksi bibliometriikka ja altmetriikka nivoutuvat osaksi tieteellistä julkaisutoimintaa. Aiheita on käsitelty laajasti ja selvitetty niiden hyödyllisyyttä tutkijan kannalta.
4. **Yhteisten palveluiden käyttö**
	* Organisaatio suosittelee käytettävän Suomen Akatemian laatimia ohjeita avoimen tiedon saatavuuteen ja julkaisemiseen
	* Organisaatio suosittelee käytettävän ATT-hankkeen palveluita (IDA, Etsin, AVAA) tai muita kansallisia palveluita (FSD, FIN-CLARIN) tutkimusdatan hallinnassa
	* Organisaatio suosittelee käytettävän kansainvälisiä tai eurooppalaisia palveluita (PubMed Central, arXiv, OpenAIRE, Zenodo) tutkimusdatan hallinnassa
1. Avoimen tieteen ja tutkimuksen tiekartta 2014–2017, http://avointiede.fi/avoimen-tieteen-ja-tutkimuksen-tiekartta [↑](#footnote-ref-1)